Nota de fundamentare 
[bookmark: _Hlk194992246][bookmark: _Hlk212637910][bookmark: _Hlk215752752]la proiectul hotărârii Guvernului cu privire la aprobarea Modalităților practice pentru procesul de admitere a vehiculelor feroviare în conformitate cu Regulamentul de interoperabilitate a sistemului feroviar (862/MIDR/2025)
	1. Denumirea autorului și, după caz, a participanților la elaborarea proiectului

	Ministerul Infrastructurii și Dezvoltării Regionale.

	2. Condițiile ce au impus elaborarea proiectului de act normativ și finalitățile urmărite

	2.1 Temeiul legal sau, după caz, sursa proiectului actului normativ 

	[bookmark: _Hlk209708739]Proiectul este elaborat în temeiul art. 91 alin. (1), (10) și art. 104 alin. (2) din Codul transportului feroviar nr. 19/2022 și pct. 72 din Capitolul 14 Clusterul 4 Programului naţional de aderare a Republicii Moldova la Uniunea Europeană pentru anii 2025-2029, aprobat prin Hotărîrea Guvernului nr. 306/2025.

	2.2 Descrierea situației actuale şi a problemelor care impun intervenția, inclusiv a cadrului normativ aplicabil şi a deficiențelor/lacunelor normative 

	Conform prevederilor art. 33 alin. (2) din Codul transportului feroviar nr. 309/2003, care a fost în vigoare pînă 17 februarie 2024, fiecare unitate de material rulant procurat trebuie să aibă certificat. Drept urmare, majoritatea materialului rulant nou sau în folosință, introdus în circulație și înregistrat în parcul rulant național, a corespuns cerinţelor standardelor, precum şi regulilor de exploatare tehnică a căii ferate.
La 18 februarie 2024, a intrat în vigoare Codul transportului feroviar nr. 19/2022, care stabilește norme primare privind modul de admitere a materialului rulant în circulație și înregistrarea acestuia în parcul rulant național. Normele de admitere din Codul nr. 19/2022 sunt bazate pe acquis-ul european, bazîndu-se pe principiul interoperabilității feroviare. În context, prin Hotărîrea Guvernului nr. 725/2024 a fost aprobat Regulamentul de interoperabilitate a sistemului feroviar prin transpunerea Directivei (UE) 2016/797 a Parlamentului European și a Consiliului din 11 mai 2016 privind interoperabilitatea sistemului feroviar în Uniunea Europeană, care prevede un șir de norme privind admiterea de tip și admiterea pe piață a materialului rulant. 
Complementar Directivei (UE) 2016/797, la nivelul statelor membre UE a fost aprobat Regulamentul de punere în aplicare (UE) 2018/545 al Comisiei din 4 aprilie 2018 de instituire a modalităților practice pentru procesul de autorizare a vehiculelor feroviare și de autorizare de tip a vehiculelor feroviare în temeiul Directivei (UE) 2016/797 a Parlamentului European și a Consiliului. Avînd în vedere obiectivul național de aderare la Uniunea Europeană și neavând norme tehnice privind reglementarea admiterii materialului rulant, se consideră oportun de transpus Regulamentul (UE) 2018/545. 

	3. Obiectivele urmărite și soluțiile propuse

	3.1 Principalele prevederi ale proiectului și evidențierea elementelor noi

	Proiectul prevede implementarea unui sistem unificat și transparent de admitere a vehiculelor feroviare și de tipuri de vehicule, prin alinierea la cerințele europene privind interoperabilitatea și siguranța în transportul feroviar.
Admitere e tipizată, după cum urmează:
- admiterea de tip, care prevede acceptarea unui model de vehicul pentru producție și utilizare;
- admiterea de introducere pe piață, care se referă la acceptarea unui vehicul individual sau în serie de vehicule pentru exploatare pe infrastructura feroviară publică.
Solicitarea de admitere se va depune prin ghișeul unic, se parcurge o etapă opțională pentru clarificarea unor cerințe și se evaluează conformitatea cu specificațiile tehnice de interoperabilitate, compatibilitatea tehnică cu rețea, integrarea în siguranță a subsistemelor, gestionarea riscurilor etc. 
Dosarul de admitere va trebui să conțină declarații de verificare, dovezi privind capturarea cerințelor, evaluări de conformitate, condiții de utilizare și restricții. 


	3.2 Opțiunile alternative analizate și motivele pentru care acestea nu au fost luate în considerare

	Păstrarea statului quo nu este o soluție justă.
Nealinierea cadrului normativ va genera pentru antreprenori bariere tehnice și administrative în circulația transfrontalieră, ceea ar reduce competitivitatea și eficiența transportului feroviar. În acest sens, vehiculele feroviare moldovenești nu ar putea fi recunoscute în rețeaua feroviară europeană, afectând grav interoperabilitatea și exportul de material rulant. 


	4. Analiza impactului de reglementare 

	4.1 Impactul asupra sectorului public

	Proiectul hotărârii de Guvern are un impact public major, deoarece contribuie direct la modernizarea, siguranța și interoperabilitatea transportului feroviar din Republica Moldova, în conformitate cu standardele Uniunii Europene.
Se reduce riscul de accidente și defecțiuni prin verificări riguroase înainte de punerea în circulație.
Transpunerea Regulamentului (UE) 2018/545 facilitează integrarea Republicii Moldova în spațiul feroviar european.

	4.2 Impactul financiar și argumentarea costurilor estimative

	Proiectul nu prevede cheltuieli din bugetul de stat. 

	4.3 Impactul asupra sectorului privat

	Interacționarea intre solicitant și entitatea de admitere se va efectua prin intermediul ghișeului unic pentru depunerea cererilor, ceea ce reduce birocrația și accelerează procesul de admitere. Clarificarea rolurilor instituționale crește transparența și eficiența.
Un cadru predictibil și compatibil cu UE încurajează producătorii de material rulant să investească în Moldova. Se facilitează introducerea de noi tehnologii și vehicule moderne în rețeaua feroviară.


	4.4 Impactul social

	Implementarea proiectului va avea impact pozitiv asupra siguranței feroviare. Prin impunerea unor reguli stricte și a unei coordonări mai bune privind admiterea vehiculelor feroviare, riscurile de accidente la locul de muncă sunt diminuate, asigurând un mediu de lucru mai sigur.
Prin stabilirea unor proceduri clare și a unor standarde după cum sunt definite în textul proiectului actului normativ, acesta contribuie la prevenirea accidentelor și a daunelor materiale.

	4.4.1 Impactul asupra datelor cu caracter personal

	Proiectul nu are impact asupra datelor cu caracter personal. 

	4.4.2 Impactul asupra echității și egalității de gen

	Proiectul nu are impact asupra echității și egalității de gen.

	4.5 Impactul asupra mediului

	Prin impunerea cerințelor de performanță și eficiență energetică, proiectul contribuie la un transport mai ecologic. Se promovează utilizarea trenurilor în detrimentul transportului rutier, cu efecte pozitive asupra mediului și sănătății publice.

	4.6 Alte impacturi și informații relevante

	-

	5. Compatibilitatea proiectului actului normativ cu legislația UE

	5.1 Măsuri normative necesare pentru transpunerea actelor juridice ale UE în legislația națională

	Proiectul prevede transpunerea Regulamentului de punere în aplicare (UE) 2018/545 al Comisiei din 4 aprilie 2018 de instituire a modalităților practice pentru procesul de autorizare a vehiculelor feroviare și de autorizare de tip a vehiculelor feroviare în temeiul Directivei (UE) 2016/797 a Parlamentului European și a Consiliului.

	5.2 Măsuri normative care urmăresc crearea cadrului juridic intern necesar pentru implementarea legislației UE

	-

	6. Avizarea şi consultarea publică a proiectului

	Anunțul privind inițierea procesului de elaborare a proiectului actului normativ și de consultare publică a acestuia au fost plasate pe pagina web a Ministerului Infrastructurii și Dezvoltării Regionale (https://particip.gov.md/ro/document/stages/*/15389). 
Proiectul a fost supus procesului de avizare, conform prevederilor Legii nr. 100/2017 cu privire la actele normative și va fi plasat pe paginile web www.midr.gov.md și particip.gov.md pentru consultări publice. 
Proiectul a fost avizat de următoarele instituții:
- Ministerul Finanțelor (nr. 09/2-03/556/1617 din 21.11.2025);
- Ministerul Dezvoltării Economice și Digitalizării (nr. 16/1-3335 din 25.11.2025);
- Ministerul Afacerilor Interne (nr. 38/4144 din 25 noiembrie 2025);
- Ministerul Mediului (nr. 13-05/3168 din 25.11.2025);
- Ministerul Muncii și Protecției Sociale (nr. 07/5456 din 21.11.2025);
- Ministerul Sănătății (nr. 09/3870 din 08.12.2025);
- Centrul de Armonizare a Legislației (nr. 31/02-126-11533 din 14 noiembrie 2025);
- Grupul de Lucru al Comisiei de Stat pentru Reglementarea Activității de Întreprinzător (nr. 38-78-11745 din 20 noiembrie 2025);
- Agenția Proprietății Publice (nr. nr. 05-04-8728 din 18.11.2025);
- Biroul de Investigare a Accidentelor și Incidentelor în Transporturi (nr. 84 din 12 noiembrie 2025);
- Agenția Feroviară (nr. 01- 270 din 24.11.2025);
Î.S. “Calea Ferată din Moldova” (nr. H-4/2008 din 19.11.2025);
După definitivarea proiectului în urma procesului de avizare, proiectul de act normativ a fost remis spre expertizare către:
- Centrul Național Anticorupție (nr. 06/2/23567 din 30.12.2025, nr. EHG25/11115 din 30.12.2025);
- Ministerul Justiției (04/2-194 din 09.01.2026). 

	7. Concluziile expertizelor

	Proiectul hotărîrii a fost supus expertizei juridice în conformitate cu prevederile art. 37 din Legea nr. 100/2017 cu privire la actele normative, fiind recepționat avizul Ministerului Justiției nr. 04/2-194 din 09.01.2026. Majoritatea obiecțiilor și propunerilor au fost luate în considerare la definitivarea proiectului.
Prin demersul nr. 06/2/23567 din 30.12.2025, a fost prezentat Raportul de expertiză anticorupție nr. EHG25/11115 din 30.12.2025 care concluzionează următoarele.
Proiectul a fost elaborat de Ministerul Infrastructurii și Dezvoltării Regionale și are drept scop implementarea unui sistem unificat și transparent de admitere a vehiculelor feroviare și de tipuri de vehicule, prin alinierea la cerințele europene privind interoperabilitatea și siguranța în transportul feroviar.
Astfel, prin proiect se propune aprobarea aprobarea Modalităților practice pentru procesul de admitere a vehiculelor feroviare în conformitate cu Regulamentul de interoperabilitate a sistemului feroviar.
Analiza proiectului propus evidențiază un aspect esențial de fond, referitor la obiectul de reglementare al proiectului, care necesită o atenție sporită din partea autorului. În vederea evitării confuziilor privind procedura ce urmează a fi instituită, se impune reconsiderarea proiectului.

	8. Modul de încorporare a actului în cadrul normativ existent

	În urma aprobării proiectului nu va trebui de modificat cadrul normativ secundar.

	9. Măsurile necesare pentru implementarea prevederilor proiectului actului normativ

	Nu este necesar de aprobat acte normative suplimentare în vederea punerii în aplicare a proiectului.  


    Viceprim-ministru,
     Ministru								Vladimir BOLEA
